Den er 32–34 cm lang med et vingespenn på 80–86 cm. Arten hekker i huler som graves ca. 1600 moh. i fjellene på Madeira. Hekkeområdene oppsøkes seint i mars eller tidlig i april. Ett egg legges i midten av mai til tidlig juni. Ungene forlater reiret seint i september eller tidlig i oktober. Utenom hekketida kan arten påtreffes i store deler av Atlanterhavet. Det antas at det bare finnes ca. 160 voksne individer av arten.